b'\n_START_ARTICLE_\nMecicobothriidae\n_START_SECTION_\nUtseende\n_START_PARAGRAPH_\nDenne familien omfatter noen av de minste artene i gruppen mygalomorfe edderkopper. De fleste er mindre enn en centimeter lange, selv om noen blir opptil 2 centimeter. Som andre Mygalomorphae har de store chelicerer med giftkl\xc3\xb8r som vender bakover. Hos hannen har disse to utvekster._NEWLINE_Kroppen er ikke p\xc3\xa5fallende h\xc3\xa5rete, gjerne r\xc3\xb8dlig p\xc3\xa5 farge. Det ytterste paret med spinnvorter er sv\xc3\xa6rt lange og beinlignende, de holdes gjerne oppoverrettet. Bakkroppen har et ryggskjold.\n_START_SECTION_\nLevevis\n_START_PARAGRAPH_\nArten Mecicobothrium thorelli lever under steiner og stokker i skyggen av tr\xc3\xa6r ved ferskvann. Den lager et nett med en flat del og en trakt under steiner e.l. Hunnene lever trolig tre \xc3\xa5r, hannene kortere.\n_START_SECTION_\nUtbredelse\n_START_PARAGRAPH_\nFamilien finnes bare i Amerika, fra det s\xc3\xb8rlige USA til Argentina.'